বাংলাদেশ বিমানের ক্যাপ্টেন এনাম তালুকদার। সিনিয়র বৈমানিক এবং প্রশিক্ষক। বছরের প্রতিটি দিন আকাশপথে থাকার বিরল রেকর্ডের মালিক তিনি। কর্মজীবনে সর্বমোট চৌদ্দ হাজার ঘণ্টা আকাশপথে থাকার অভিজ্ঞতাও রয়েছে তার। জীবনের অনেকটা সময়জুড়ে যিনি কাটিয়েছেন আকাশপথে, তার জল এবং স্থলপথেও রয়েছে বেশকিছু বৈচিত্র্যময় কর্মকাণ্ড। বিভিন্ন পর্বতারোহণ, বঙ্গোপসাগরের সবগুলো দ্বীপে যাওয়া, মাছ ধরার ট্রলারে একটানা ১০ দিন ভ্রমণসহ, ফটোগ্রাফি করতে গিয়ে ভয়ংকর পরিস্থিতির মুখোমুখি হওয়া, দৈনিক আট কিলোমিটার পায়ে হাঁটা, সপ্তাহে ১০০ কিলোমিটার সাইকেল চালানোর মতো গল্পগুলো জানাচ্ছেন আবদুর রহমান সালেহ-